Герб Камянецкага раёна

Герб Камянецкага раёна — чаканы геральдычны сімвал Камянецкага раёна Брэсцкай вобласці.

 Гісторыя 
У 2004 годзе з Геральдычнага савета пры Прэзідэнце Рэспублікі Беларусь пад старшынствам А. В. Праляскоўскага прыйшла прапанова распрацаваць эскіз і зацвердзіць герб і сцяг Камянецкага раёна. Старшыня Камянецкага раённага Савета дэпутатаў Ніна Данілаўна Стасюк адказна паставілася да гэтай прапановы, быў абвешчаны конкурс сярод школ раёна на найлепшы варыянт герба і сцяга. З усіх прац былі адабраны эскізы за аўтарствам Святланы Анатолеўны Постнікавай, на той момант мастачкі раённага цэнтра дзіцячай творчасці. Герб уяўляў сабой шчыт чырвонага колеру, аблямаваны залатой паласой, верхняя частка ў форме контуру Камянецкай вежы, на чырвоным фоне шчыта сіметрычна размешчаны дубовыя галіны залатога колеру (сімвал багацця і прыгажосці прыроды, мінуўшчыны, светлай будучыні), галіны перавязаны стужкай блакітнага колеру, якая сімвалізуе раку Лясная, правы і левы яе прытокіГерб Каменца и Каменецкого района. 02.12.2019.

Геральдычны савет эскізы забракаваў і прапанаваў іх дапрацаваць, звярнуўшыся па дапамогу да спецыялістаў.

У першай палове 2022 года на разгляд у Геральдычны савет пры Прэзідэнце Рэспублікі Беларусь накіраваны новы варыянт герба, распрацаваны Марынай Міхайлаўнай Ялінскай і мастаком Віктарам Аляксандравічам ЛяхарамРАЗРАБОТАНЫ ФЛАГ И ГЕРБ КАМЕНЕЦКОГО РАЙОНА.

Катэгорыя:Камянецкі раён
Камянецкі раён